CELEX: 32016R0765
Language: bg
Date: 2016-03-11 00:00:00
Title: Делегиран регламент (ЕС) 2016/765 на Комисията от 11 март 2016 година за изменение на Регламент (ЕО) № 606/2009 по отношение на определени енологични практики

18.5.2016   
               
               
                  BG
               
               
                  Официален вестник на Европейския съюз
               
               
                  L 127/1
               
            ДЕЛЕГИРАН РЕГЛАМЕНТ (ЕС) 2016/765 НА КОМИСИЯТА
      от 11 март 2016 година
      за изменение на Регламент (ЕО) № 606/2009 по отношение на определени енологични практики
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) № 922/72, (ЕИО) № 234/79, (ЕО) № 1037/2001 и (ЕО) № 1234/2007 (1), и по-специално член 75, параграф 2, член 75, параграф 3, буква ж) и член 147, параграф 3, буква д) от него,
      като има предвид, че:
      
                  (1)
               
               
                  Съгласно член 3 от Регламент (ЕО) № 606/2009 на Комисията (2) разрешените енологични практики са определени в приложение I А към същия регламент. Международната организация по лозата и виното (OIV) е приела три нови енологични практики относно използването на активатори на малолактична ферментация, обработката на вината с глутатион и обработката на мъст с глутатион. С цел да се вземат предвид техническите постижения и производителите от Съюза да имат същите възможности, с които разполагат производителите от трети държави, тези нови енологични практики следва да бъдат разрешени в Съюза съгласно определените от OIV условия за използване.
               
            
                  (2)
               
               
                  В съответствие с член 80, параграф 3, буква б) от Регламент (ЕО) № 1308/2013, когато дава разрешение за използване на енологичните практики за вина, Комисията трябва да вземе под внимание въпроса за защитата на човешкото здраве.
               
            
                  (3)
               
               
                  Глутатионът се използва поради своите антиоксидантни свойства и остава активен в крайния продукт, от което следва, че се използва като добавка в храните. Въпреки това понастоящем той не е включен в списъка на Съюза на добавките в храните, одобрени за употреба в храни, посочени в приложение II към Регламент (ЕО) № 1333/2008 на Европейския парламент и на Съвета (3). Следователно обработката на вината с глутатион и обработката на мъст с глутатион не могат да бъдат разрешени като нови енологични практики в Съюза, докато глутатионът не бъде включен в списъка на Съюза на добавките в храните въз основа на положително становище от страна на Европейския орган за безопасност на храните относно глутатиона, както е посочено в член 3, параграф 2 от Регламент (ЕО) № 1331/2008 на Европейския парламент и на Съвета (4).
               
            
                  (4)
               
               
                  Поради това Регламент (ЕС) № 606/2009 следва да бъде съответно изменен,
               
            ПРИЕ НАСТОЯЩИЯ РЕГЛАМЕНТ:
      Член 1
      Изменение на Регламент (ЕО) № 606/2009
      Приложение I А към Регламент (ЕО) № 606/2009 се изменя в съответствие с приложението към настоящия регламент.
      Член 2
      Настоящият регламент влиза в сила на седмия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 11 март 2016 година.
         
            
               За Комисията
            
            
               Председател
            
            Jean-Claude JUNCKER
         
      
      
         (1)  ОВ L 347, 20.12.2013 г., стр. 671.
      
         (2)  Регламент (ЕО) № 606/2009 на Комисията от 10 юли 2009 г. относно определяне на някои правила за прилагане на Регламент (ЕО) № 479/2008 на Съвета по отношение на категориите лозаро-винарски продукти, енологичните практики и приложимите ограничения (ОВ L 193, 24.7.2009 г., стр. 1).
      
         (3)  Регламент (ЕО) № 1333/2008 на Европейския парламент и на Съвета от 16 декември 2008 г. относно добавките в храните (ОВ L 354, 31.12.2008 г., стр. 16).
      
         (4)  Регламент (ЕО) № 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните (ОВ L 354, 31.12.2008 г., стр. 1).
      
         ПРИЛОЖЕНИЕ
         Приложение I A към Регламент (ЕО) № 606/2009 се изменя, както следва:
         
                     1)
                  
                  
                     в таблицата се добавя следният ред 56:
                     
                                 1
                              
                              
                                 2
                              
                              
                                 3
                              
                           
                                 Енологична практика
                              
                              
                                 Условия за употреба
                              
                              
                                 Гранични стойности за използване
                              
                           
                                 „56
                              
                              
                                 Използване на активатори на малолактична ферментация
                              
                              
                                 Съобразно условията, предвидени в допълнение 22“
                              
                              
                                  
                              
                           
               
                     2)
                  
                  
                     добавя се следното допълнение 22:
                     
                        „Допълнение 22
                        
                           Aктиватори на малолактична ферментация
                        
                        Целта е да се добавят активатори на малолактична ферментация накрая или след алкохолната ферментация с цел улесняване на малолактичната ферментация.
                        Насърчаване на започването, кинетиката или приключването на малолактичната ферментация:
                        
                                    а)
                                 
                                 
                                    чрез обогатяване на средата с хранителни вещества и растежни фактори за млечно-кисели бактерии,
                                 
                              
                                    б)
                                 
                                 
                                    чрез адсорбцията на някои бактериални инхибитори.
                                 
                              
                           Предписания
                        
                        
                                    а)
                                 
                                 
                                    Активатори са микрокристална целулоза или продукти, получени при разграждането на дрожди (автолизати, инактивирани дрожди, клетъчни обвивки на дрожди);
                                 
                              
                                    б)
                                 
                                 
                                    Активатори могат да се добавят към виното или виното в процес на ферментацията преди или по време на малолактичната ферментация;
                                 
                              
                                    в)
                                 
                                 
                                    Активаторите не трябва да причиняват органолептични отклонения във виното;
                                 
                              
                                    г)
                                 
                                 
                                    Активаторите на малолактична ферментация трябва да отговарят на спецификациите, посочени в Международния енологичен кодекс, публикуван от Международната организация по лозата и виното (OIV). Ако активаторите са микрокристална целулоза, те трябва да съответстват на спецификациите, посочени в приложението към Регламент (ЕС) № 231/2012 на Комисията (*).
                                 
                              
                     
                        (*)  Регламент (ЕС) № 231/2012 на Комисията от 9 март 2012 г. за определяне на спецификации на добавките в храните, включени в списъците в приложения II и III към Регламент (ЕО) № 1333/2008 на Европейския парламент и на Съвета (ОВ L 83, 22.3.2012 г., стр. 1).“"